е длъжен да коригира несъответствията с изискванията на ТСОС и/или национални правила, освен ако е разрешено неприлагане на ТСОС съгласно член 7 от Директива (ЕС) 2016/797. Това може да се отнася mutatis mutandis и за национални правила, ако това се допуска от националната нормативна уредба на държавата членка.
 2.С оглед да коригира ситуация на несъответствие с изискванията, заявителят може, като алтернативна възможност, да извърши едно или повече от следните действия:
 а)да промени проекта на возилото; в такъв случай процесът започва отначало от установяването на изискванията по член 13, което се отнася единствено за изменените елементи и за елементите, засегнати от промяната;
 б)да определи условия за използване на возилото и други ограничения съгласно член 20; в такъв случай условията за използване на возилото и другите ограничения трябва да бъдат дефинирани от заявителя и проверени от съответната организация за оценяване на съответствието.
 3.Предложението на заявителя за условия за използване и други ограничения съгласно член 20 с цел коригиране на несъответствие трябва да се базира на необходимите оценявания на съответствието, извършвани съгласно член 25.
 Глава 5
 Подаване на заявлението
 Член 28
 Установяване на доказателствени данни за заявлението
 Заявителят, искащ разрешение за тип возило и/или разрешение за пускане на возило на пазара, трябва да представи данни, че са изпълнени следните действия:
 а)събрани са ЕО декларациите за проверка на подсистемите, съставящи возилото и в техническото досие, притежаващо ЕО декларациите, са представени данните относно заключенията на оценките на съответствието, направени след идентифицирането по член 21;
 б)осигурено е, че интерфейсите между подсистемите, които не са дефинирани в ТСОС и/или националните правила, са обхванати в установяването на изискванията по член 13 и съответстват на съществените изисквания, посочени в член 3, параграф 1 от Директива (ЕС) 2016/797.
 Член 29
 Съставяне на придружаващото досие към заявлението
 1.Заявителят трябва да подготви и състави по структуриран начин съдържанието на придружаващото досие към заявлението, което се изисква в съответствие с приложение I.
 2.В случай на искане разрешение по член 14, параграф 1, букви б), в), г) и д), заявителят трябва да провери валидността на съществуващото разрешение на типа возило.
 3.За разрешение по член 14, параграф 1, букви в) и г), заявителят трябва да подаде документацията, необходима на разрешаващия орган за издаване на решение, включително придружаващата документация за досието за предишното разрешение, когато има такава.
 Член 30
 Съдържание и пълнота на заявлението
 1.За да се счита заявлението за пълно от страна на разрешаващия орган и, когато случаят е такъв — от съответните национални органи по безопасността за района на използване, е необходимо то да съдържа информацията, посочена в приложение I.
 2.За разширения район на използване по член 14, параграф 1, буква в) се прилагат следните разпоредби:
 а)документацията, която се добавя от заявителя към първоначалното цялостно придружаващо досие за решението, издадено съгласно член 46, се ограничава само до аспектите, свързани със съответните национални правила и техническата съвместимост между возилото и железопътната мрежа при разширения район на използване;
 б)в случаите, при които първото разрешение за типа возило включва неприлагане на ТСОС, заявителят трябва да добави съответните решения за неприлагане на ТСОС в съответствие с член 7